Diari Oficial de la Generalitat Valenciana


Sumari del DOGV 9590, del 08-05-2023 (2023/4583)

RESOLUCIÓ de 25 d'abril de 2023, de la consellera d'Innovació, Universitats, Ciència i Societat Digital, per la qual, en execució de sentència, es tenen per anul·lades les referències que limiten únicament a estudiants d'universitats públiques les beques per a la promoció de l'excel·lència acadèmica destinades a qui haja conclòs, durant el curs 2018-2019, estudis d'educació universitària en les universitats de la Comunitat Valenciana i estudis superiors en centres de titularitat pública adscrits a l'Institut Superior d'Ensenyaments Artístics de la Comunitat Valenciana, convocades per la Resolució de 16 d'abril de 2020, publicada en el DOGV de 18.05.2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9590

Data del DOGV
:   08-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4583


Data del document
:   25-04-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 25 d'abril de 2023, de la consellera d'Innovació, Universitats, Ciència i Societat Digital, per la qual, en execució de sentència, es tenen per anul·lades les referències que limiten únicament a estudiants d'universitats públiques les beques per a la promoció de l'excel·lència acadèmica destinades a qui haja conclòs, durant el curs 2018-2019, estudis d'educació universitària en les universitats de la Comunitat Valenciana i estudis superiors en centres de titularitat pública adscrits a l'Institut Superior d'Ensenyaments Artístics de la Comunitat Valenciana, convocades per la Resolució de 16 d'abril de 2020, publicada en el DOGV de 18.05.2020. [2023/4583]  
  
  
Procediment ordinari núm.: 4/000178/9353-BD, TSJCV Sala C-A, Secció 4a.  
La Sentència núm. 45/22, d'1 de febrer, de la Sala Contenciosa Administrativa, Secció 4a, del Tribunal Superior de Justícia de la Comunitat Valenciana, relativa al recurs contenciós administratiu núm. 178/2020, diu en la part dispositiva:  
«Disposem  
Estimar el recurs contenciós administratiu interposat per la Universitat Catòlica de València Sant Vicent Màrtir contra la Resolució de 16 d'abril de 2020, de la Conselleria d'Innovació, Universitats, Ciència i Societat Digital, per la qual es convoquen beques per a l'excel·lència acadèmica destinades a qui haja conclòs durant el curs 2018-2019 estudis d'educació universitària en les universitats públiques de la Comunitat Valenciana i estudis superiors en centres de titularitat pública adscrits a l'Institut Superior d'Ensenyaments Artístics de la Comunitat Valenciana (…)»  
I en el fonament de dret segon diu: «del cos de l'escrit processal s'extrau que de cap manera la pretensió anul·latòria siga in integrum, sinó limitada en concret sobre el punt controvertit, apartat segon, establint els beneficiaris “en les universitats públiques” i els altres apartats que directament o indirectament limiten els destinataris-beneficiaris als alumnes precisament d'universitats públiques».  
  
Sentència que ha sigut declarada ferma.  
Per la qual cosa, en compliment de l'obligació de complir les sentències en la forma i els termes que es consignen en aquestes, segons estableix l'article 103.2 de la Llei 29/1998, de 13 de juliol, reguladora de la jurisdicció contenciosa administrativa, resolc:  
  
Primer  
Declarar anul·lades, en execució de sentència, totes les referències que, directament o indirectament, limiten als estudiants d'universitats públiques les beques de la Resolució de 16 d'abril de 2020, de la Conselleria d'Innovació, Universitats, Ciència i Societat Digital, per la qual es van convocar beques per a la promoció de l'excel·lència acadèmica destinades a qui haja conclòs durant el curs 2018-2019 estudis d'educació universitària en les universitats de la Comunitat Valenciana i estudis superiors en centres de titularitat pública adscrits a l'Institut Superior d'Ensenyaments Artístics de la Comunitat Valenciana (publicada en el DOGV de 18.05.2020). Aquestes referències han de considerar-se suprimides.  
  
Segon.  
Publicar aquesta resolució en el Diari Oficial de la Generalitat Valenciana  
Contra la present resolució les parts legitimades podran promoure un incident d'execució de sentència davant del Tribunal Superior de Justícia de la Comunitat Valenciana, Sala Contenciosa Administrativa, Secció 4a, de conformitat amb el que es disposa en els articles 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
Alacant, 25 d'abril de 2023.- La consellera d'Innovació, Universitats, Ciència i Societat Digital: Josefina Bueno Alonso.